
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 129 
                                                                 din 24 iunie 2021
pentru abrogarea prevederilor Hotărârii Consiliului Local Sighișoara nr. 138/28.06.2018
privind relocarea bustului lui Ilarie Chendi pe vechiul amplasament
Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 16.625/11.06.2021 și la Consiliul Local Sighișoara cu nr. 17.043/16.06.2021, de referatul de aprobare, înregistrat cu nr. 16.624/11.06.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 60/20.07.2000 privind reamplasarea bustului lui Ilarie Chendi, prin care, a fost aprobată reamplasarea bustului lui Ilarie Chendi din parcul situat în str. Andrei Șaguna în parcul din str. Ilarie Chendi, potrivit planului anexă la Hotărârea Consiliului Local Sighișoara nr. 60/20.07.2000;

Având în vedere Hotărârea Consiliului Local Sighișoara nr. 202/28.12.2017 privind însușirea și aprobarea studiului de fezabilitate pentru obiectivul de investiții: ”Soclu bust Ilarie Chendi”;
Având în vedere Hotărârea Consiliului Local Sighișoara nr. 138/28.06.2018 privind relocarea bustului lui Ilarie Chendi pe vechiul amplasament, prin care, s-a aprobat relocarea bustului lui Ilarie Chendi pe vechiul amplasament, respectiv în spațiul verde din fața ”Centrului Național de Excelență în Handbal” din cartierul Andrei Șaguna, precum și abrogarea Hotărârii Consiliului Local Sighișoara nr. 60/20.07.2000 privind reamplasarea bustului lui Ilarie Chendi;

Dat fiind faptul că, toate avizele obținute au fost eliberate pentru spațiul situat la intersecția străzilor Ilarie Chendi și Mihai Eminescu, iar în Lista Monumentelor Istorice 2015, bustul lui Ilarie Chendi (cod MS-III-m-B-16085) are ca adresă „Str. Ilarie Chendi, în grădina publică”;

Având în vedere Raportul de specialitate al Compartimentului Zonă Protejată UNESCO, înregistrat cu nr. 16.622/11.06.2021, prin care se propune abrogarea prevederilor Hotărârii Consiliului Local Sighișoara nr. 138/28.06.2018 privind relocarea bustului lui Ilarie Chendi pe vechiul amplasament;

Având în vedere avizele favorabile ale tuturor comisiilor pe domenii de specialitate; 
În temeiul prevederilor art. 129 alin. (2) lit. „b” și „c”, alin. (7) lit. „j” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ș T E:
Art. 1. Se abrogă prevederile Hotărârii Consiliului Local Sighișoara nr. 138/28.06.2018 privind relocarea bustului lui Ilarie Chendi pe vechiul amplasament.
Art. 2. Ca o consecință a prevederilor art. 1 din prezenta, prevederile Hotărârii Consiliului Local Sighișoara nr. 60/20.07.2000 privind reamplasarea bustului lui Ilarie Chendi, își mențin valabilitatea.

 Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Direcția Arhitect Șef, Compartimentul Autorizări și Urbanism, Compartimentul Zonă Protejată UNESCO și Serviciul Achiziții, Investiții, Fonduri Europene din cadrul Municipiului Sighișoara.
Art. 4. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Compartimentul Zonă Protejată UNESCO;

  1 ex. Compartimentul Autorizări și Urbanism;

  1 ex. Serviciul Achiziții, Investiții, Fonduri Europene.
11 ex.  

B.A. 

